РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 18
от редовното заседание чрез видеоконферентна връзка
на комисия „Управление на собствеността”
към Пленума на Висшия съдебен съвет, проведено на 05.07.2023 г.

Днес, 05.07.2023 г., сряда, от 10,30 часа се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                               ПРЕДСЕДАТЕЛ:  Стефан Гроздев
                                                                         ЧЛЕНОВЕ:  Йордан Стоев
                                                                                              Олга Керелска 
                                                                                              Стефан Петров
                                                                                              Огнян Дамянов
                                                                                              Боян Новански

   От администрацията на ВСС присъстваха: Стефка Инджова - директор на дирекция „УССВ“, инж. Лина Грънчарова – началник отдел „Инвестиции и строителство“, Мая Атанасова – началник отдел „Управление на собствеността“ и Диана Стоянова - главен експерт - юрисконсулт в дирекция „Правна“.

	На обсъждането по т. 1 присъстваха Димитър Ненов – директор на дирекция „Правна“ и Даниела Генадиева – главен експерт – юрисконсулт в звено „Процесуално представителство и нормативна дейност“, дирекция „Правна“.

	По внесените допълнителни материали и на основание последвалите разисквания по дневния ред:

КОМИСИЯ „УПРАВЛЕНИЕ НА СОБСТВЕНОСТТА”

Р Е Ш И:

ВКЛЮЧВА в дневния ред следните допълнителни материали:

1.	Необходимост от извършване на оценка от независим оценител на самостоятелни обекти в сграда, находяща се в гр. Русе, ул. „Муткурова“ № 51а.  

- Инвестиции и строителство:

	1.ОТНОСНО: Изпълнение на решение по т. 5.2. от протокол № 17/28.06.2023 г. на Комисия „Управление на собствеността“ към Пленума на ВСС.

	След проведеното обсъждане, 

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

1.1.	ПРИЕМА предложените проекти на искови молби срещу „КНД – консулт“ ООД и ЗАД „ОЗК – Застраховане“ АД.

1.2.	ВЪЗЛАГА на дирекция „Правна“ да предприеме последващи действия пред съответните органи на съдебната власт. 

	2.ОТНОСНО:Изпълнение на т. 1.4 от Протокол № 15/14.06.2023 г. на комисия „Управление на собствеността“ относно обект „Проектиране и СМР по изграждане на пристройка към Съдебната палата за обособяване на Административен съд Силистра“ и провеждане на обществена поръчка за възлагане изпълнението на обекта.
	Приложение: Доклад от инж. Стоянка Георгиева - главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

	2.1. ПРИЕМА за сведение доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

	2.2. ПРИЕМА за целесъобразно и необходимо  предоставяне упражняването на правомощия на възложител съгласно чл. 5, ал. 2, т. 7 от ЗОП и по чл. 161, ал. 1 от ЗУТ във връзка с реализирането на обект: „Проектиране и СМР по изграждане на пристройка към Съдебната палата за обособяване на Административен съд – Силистра“ на административния ръководител на Административен съд - Силистра.

	2.3. Предлага на Пленума на Висшия съдебен съвет да приеме следното решение:
1. ВЪЗЛАГА на административния ръководител на Административен съд – Силистра да упражни правомощията си на възложител по чл. 5, ал. 2, т. 7 от ЗОП във връзка с организирането, провеждането и възлагането на обществена поръчка за обект: „Проектиране и СМР по изграждане на пристройка към Съдебната палата за нуждите на Административен съд – Силистра“.
2. УПЪЛНОМОЩАВА административния ръководител на Административен съд – Силистра да представлява Висшия съдебен съвет, в качеството му на възложител по ЗУТ, пред съответните държавни и общински органи, експлоатационни дружества и други, като подава заявления, получава документи, съгласува документация и сключва договори и др., във връзка с изпълнение на обект: „Проектиране и СМР по изграждане на пристройка към Съдебната палата за нуждите на Административен съд – Силистра“.

2.4. ВНАСЯ предложението по т. 2.3 като редовна точка в следващото редовно заседание на Пленума на ВСС.

2.5. ВЪЗЛАГА на дирекция „Управление на собствеността на съдебната власт“ да изпрати на административния ръководител на Административен съд – Силистра събраната информация относно броя, вида, предназначението, минималната площ и функционалната връзка на необходимите помещения в предвидената нова сграда за нуждите на Районен съд – Силистра и Окръжен съд – Силистра, при приемане на решение от Пленума на ВСС по т. 2.3.

2.6. ИЗПРАЩА решението от настоящия протокол на административния ръководител на Административен съд – Силистра, за сведение.

В 10,48 часа г-н Огнян Дамянов излиза от залата.

	3.ОТНОСНО:Изпълнение на т. 7.4 от Протокол № 15/14.06.2023 г. на комисия „Управление на собствеността“ относно актуализиране на прогнозната стойност на обект: „Изграждане на външна газова връзка и изпълнение на мерки по ЕЕ на сграда, находяща се в гр. Варна, ул. „Георги Атанасов“ № 2, за нуждите на Окръжна следствена служба - Варна“.
	Приложение: Доклад от инж. Стоянка Георгиева - главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

	3.1.ПРИЕМА за сведение доклад от инж. Стоянка Георгиева – главен експерт в  отдел „Инвестиции и строителство“, дирекция „Управление на собствеността на съдебната власт“.
	3.2.ПРИЕМА за необходимо и целесъобразно извършването на  разход за актуализация на количествено-стойностните сметки за обект: „Основен ремонт на сграда с идентификатор 10135.3516.82.1 в УПИ III, кв. 2 част от 26 м.р, ПИ 10135.3516.82 гр. Варна, ул. „Георги Атанасов“ № 2“, определен в размер на 834 лева, крайна цена, съгласно представената икономически най-изгодна оферта от административния ръководител на Окръжна прокуратура - Варна. Разходът е относим към § 51-00 „Основен ремонт на ДМА“. 
Мотиви: Прогнозната стойност за обекта е определена на база количествено-стойности сметки на одобрения инвестиционен проект, изготвен през 2020 г. Предвид нарасналия инфлационен индекс за периода 2021 г. – 2023 г. и пазарното поскъпване на труд и материали така определената прогнозна стойност към настоящия момент следва да се актуализира.
3.3. ВЪЗЛАГА на отдел „Инвестиции и строителство“, дирекция УССВ при изготвяне на Инвестиционната програма на ВСС за 2023 г. да заложи разхода по            т. 3.2.
3.4. ИЗПРАЩА решението на Комисия „Бюджет и финанси“ към Пленума на Висшия съдебен съвет за произнасяне по компетентност във връзка с извършване на разход в размер на 834 лева /крайна стойност/ за актуализация на количествено-стойностните сметки за обект: „Основен ремонт на сграда с идентификатор 10135.3516.82.1 в УПИ III, кв. 2 част от 26 м.р, ПИ 10135.3516.82 гр. Варна, ул. „Георги Атанасов“ № 2“.
3.5. ИЗПРАЩА решението на административния ръководител на Окръжна прокуратура - Варна за сведение и изпълнение.

	4.ОТНОСНО:Уведомително писмо за изработен подробен устройствен план – частично изменение на плана за застрояване за УПИ XLII „за търговия и общ. обслужване“ в кв. 8 по плана на с. Юндола, общ. Велинград, във връзка със започнато административно производство и изразено несъгласие с писмо изх. № ВСС-4862/05.04.2023 г. от Висш съдебен съвет.
	Приложение: Доклад от инж. Стоянка Георгиева - главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

4.1. ПРИЕМА за сведение съобщение вх. № ВСС-4862/21.06.2023 г., допълнено с вх. № ВСС-4862/28.06.2023 г. от община Велинград, във връзка със започната процедура и на основание § 4, ал.1 от допълнителните разпоредби на ЗУТ, за изработен подробен устройствен план – частично изменение на плана за застрояване за УПИ XLII „За търговия и общ. обслужване“ в кв. 8 по плана на с. Юндола, община Велинград. 
4.2. ПРИЕМА, че не са налице правни основания за изразяване на възражения по проекта посочен в т. 1, с оглед защита интересите на ВСС, упражняващ правата на управление върху имот, съседен на УПИ XLII „За търговия и общ. обслужване“ в кв. 8 по плана на с. Юндола, община Велинград.  
Мотиви: Видно от предоставената с писмо вх. № ВСС-4862/28.06.2023 г. графична част от  изработения план за застрояване за УПИ XLII „За търговия и общ. обслужване“ в кв. 8 по плана на с. Юндола, община Велинград, се предвижда ново застроително петно в УПИ XLII, кв. 8 по плана на с. Юндола, като са спазени нормативните изисквания, съгласно Закона за устройство на територията. Съгласно това проектно решение, няма да се създаде проблем с нормалната експлоатацията на имота в с. Юндола, в управление на ВСС. 
4.3. ИЗПРАЩА решението на община Велинград за сведение.

- Текущи ремонти:

	5.ОТНОСНО:Писмо от административния ръководител на Административен съд – Варна за осигуряване на финансови средства за извършване на неотложен текущ ремонт – вътрешно преустройство на интериорна среда.
	Приложение: Доклад от инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

	5.1.ПРИЕМА доклада на инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“. 
	5.2.ПРИЕМА за необходимо и целесъобразно извършването на текущ ремонт – вътрешно преустройство на помещение на трети етаж в сградата на АдмС – Варна, находяща се на адрес гр. Варна, ул. „Никола Вапцаров“ № 3, за обособяване на работни места за съдебни служители на длъжност „съдебен помощник“, съгласно представената оферта от административния ръководител на съда.
	Мотиви: Извършването на текущ ремонт – вътрешно преустройство на помещение на трети етаж в сградата на АдмС – Варна, находяща се на адрес гр. Варна, ул. „Никола Вапцаров“ № 3, за обособяване на работно място за съдебни служители на длъжност „съдебен помощник“ ще позволи да бъдат обособени работни места за съдебните служители на длъжност „съдебен помощник“, с цел подобряването и създаването на нормална работна среда за изпълнението на служебните им задължения. Дейността е заявена съгласно чл. 5 от Правила за планирането, осигуряването на средства и извършването на текущ ремонт на сградния фонд на съдебната власт (Правилата), включена е в Регистър на ремонтите и/или обзавеждането на сградния фонд на съдебната власт за 2023 г. С решение по т. 4.2 от протокол № 3/25.01.2023 г. на комисия „Управление на собствеността” /КУС/ е прието за целесъобразно да бъде включено искането при разпределяне на средствата за планирани текущи ремонти през 2023 г.

Справка за отпуснатите средства на АдмС – Варна
за периода 2018 г. – 2023 г.

година	Корекция на бюджета на ОСВ за извършване на текущ ремонт	Вид на текущия ремонт	
2018	16 405,00 лв.

4 505,00 лв.	за текущ ремонт-вътрешно боядисване на стени и тавани в сградата
за довършване на текущ ремонт	
2019	0,00 лв.	няма	
2020	4 598,48 лв.
7 200,00 лв.	Преустройство на помещение на ет. 2
Доставка и монтаж 160 м2 противоударно фолио

2021	0,00 лв.	няма	
2022	6 676,00 лв.	Подмяна паркет деловодство	
2023	12 290,00 лв.
	заявени текущи ремонти за 2023 г. - Текущ ремонт на помещение за обособяване на работно място за служители "съдебен помощник"	

5.3. ИЗПРАЩА решението на Комисия „Бюджет и финанси“ към Пленума на Висшия съдебен съвет за произнасяне по компетентност във връзка с искането за осигуряване на финансови средства в размер на 12 290,00 лв. с ДДС от АдмС – Варна за извършването на текущ ремонт – вътрешно преустройство на помещение на трети етаж в сградата на АдмС – Варна находяща се на адрес гр. Варна, ул. „Никола Вапцаров“ № 3, за обособяване на работни места за съдебни служители на длъжност „съдебен помощник“.

5.4. ИЗПРАЩА решението на административния ръководител на АдмС – Варна за сведение и изпълнение.

В 10,58 часа г-н Огнян Дамянов се връща в залата.

	6.ОТНОСНО:Писмо от административния ръководител на Окръжен съд – Търговище за осигуряване на финансови средства за авариен ремонт по подмяна на ролетна гаражна врата.
	Приложение: Доклад от инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

	6.1.ПРИЕМА доклада на инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“. 
	6.2.ПРИЕМА за необходимо и целесъобразно доставка и монтаж на  ролетна гаражна врата на подземен гараж, находящ се в приземния етаж на сградата на Съдебната палата в гр. Търговище, с адрес гр. Търговище, ул. „Стефан Караджа“ № 1, стопанисвана от административния ръководител на ОС – Търговище в размер на 2 300,00 лв., съгласно представената оферта от административния ръководител на съда.
	Мотиви: Доставката и монтажа на ролетна гаражна врата на подземния гараж, ще осигури контролиран достъп на пребиваването на моторни превозни средства (МПС) в гаража и ще възстанови сигурността на сградата на Съдебната палата в гр. Търговище. Дейностите по доставката и монтажа на ролетна гаражна врата попада в обхвата на чл. 12 от Правила за планирането, осигуряването на средства и извършването на текущ ремонт на сградния фонд на съдебната власт (Правилата) и §1 от Допълнителните разпоредби към тях.

Справка за отпуснатите средства на ОС – Търговище
за периода 2018 г. – 2023 г.

година	Корекция на бюджета на ОСВ за извършване на текущ ремонт	Вид на текущия ремонт	
2018	7 180,00 лв.

2 988,00 лв.	авариен ремонт на покрива на северно крило
авариен ремонт на покрива на сградата на съдебната палата.	
2019	0,00 лв.	няма	
2020	0,00 лв.	няма	
2021	13 176,00 лв.

2 310,74 лв.	разширяване на съществуваща ПИИ за нуждите на ОСВ в сградата на Съдебна палата, гр. Търговище
неотложен ремонт, изразяващ се в подмяна на циркулационна помпа, в сградата на ОС – Търговище	
2022	58 603,49 лв.

7 630,00 лв.

4 944,00 лв.	текущ ремонт стаи от №2 до №8, зали №5 и № 6, коридор, WC - шпакловъчно - бояджийски работи, ремонт подова настилка, доставки врати, ел. инст.
аварийна подмяна на хидравличната станция с нова на асансьорна уредба с 4 (четири) спирки /АСУ/
система за защита от птици по фасадата на сградата на съда.	
2023	59 302,00 лв.
	заявени текущи ремонти за 2023 г. на съдийски кабинети, работни помещения и санитарни възли /изкърпване и боядисване на стени и тавани и подмяна на подови настилки/	

6.3. ИЗПРАЩА решението на Комисия „Бюджет и финанси“ към Пленума на Висшия съдебен съвет за произнасяне по компетентност във връзка с искането за осигуряване на финансови средства в размер на 2 300,00 лв. с ДДС на ОС – Търговище за доставка и монтаж на ролетна гаражна врата на подземен гараж, находящ се в приземния етаж на сградата на Съдебната палата в гр. Търговище, с адрес гр. Търговище, ул. „Стефан Караджа“ № 1, стопанисвана от административния ръководител на ОС – Търговище.
6.4. ИЗПРАЩА решението на административния ръководител на ОС – Търговище за сведение и изпълнение.

	- Управление на собствеността:

7.ОТНОСНО:Писмо от председателя на Общински съвет – Костинброд относно  предоставяне в управление на ВСС на имот, находящ се в гр. Костинброд, за нуждите на Районна прокуратура – Костинброд и Окръжен следствен отдел към Софийска окръжна прокуратура. 
Приложение: Доклад от Мая Атанасова – началник отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

7.1. ПРИЕМА доклада от Мая Атанасова – началник отдел „Управление на собствеността“, дирекция „Управление на собствеността на съдебната власт“ в АВСС.	
7.2. ВЪЗЛАГА на дирекция „Управление на собствеността на съдебната власт“ към АВСС, с оглед приемане на информирано решение от Пленума на Висшия съдебен съвет за евентуално предоставяне на имот – частна общинска собственост, находящ се в гр. Костинброд, бул. „Йордан Йовков“ № 2, представляващ самостоятелен обект в сграда с идентификатор № 38978.900.7736.5.2 по КККР, с площ 450 кв.м., за нуждите на Районна прокуратура – Костинброд и Окръжен следствен отдел към Софийска окръжна прокуратура, да предприеме следните действия: 
7.2.1. Да се изпрати писмо до Главния прокурор на Република България с искане за изразяване на становище във връзка с направеното предложение относно предоставяне в управление на ВСС на горепосочения имот; 

7.2.2. След получаване на становище от Главния прокурор на Република България, да бъдат изпратени писма, както следва: 
- поредно писмо до председателя на Общински съвет – Костинброд и до Кмета на Община Костинброд с искане за предоставяне на допълнителна информация за сградата, находяща се в гр. Костинброд, бул. „Йордан Йовков“ № 2, както и за проучване на възможности за безвъзмездно предоставяне или придобиване в собственост на друг общински имот;
- писмо до Областния управител на Софийска област за информация относно наличието на подходящи свободни държавни имоти на територията на гр. Костинброд, с оглед безвъзмездно предоставяне в управление на ВСС, за нуждите на РП – Костинброд и Окръжен следствен отдел към Софийска окръжна прокуратура.

В 11,10 часа г-жа Олга Керелска излиза от залата.

8.ОТНОСНО:Предложение от Министерство на правосъдието (МП) за финализиране на стартирала по места процедура по заснемане и обособяване на ползваните от второстепенните разпоредители с бюджет към МП помещения като самостоятелни обекти в сгради, с цел съставяне на актове за държавна собственост.
Приложение: Доклад от Елеонора Иванова - главен експерт - икономист в отдел „Управление на собствеността“, дирекция „Управление на собствеността на съдебната власт“.

Г-н Гроздев – председател на Комисия „Управление на собствеността“ към Пленума на ВСС направи предложение за отпадане на т. 8.3 от внесения проект на решение, с оглед събиране на цялата необходима информация, след което да бъде внесен общ проект на решение по писмото от МП. Предложението беше прието единодушно от останалите членове на Комисията.
С оглед на горното,	

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

	8.1.ПРИЕМА доклада на Елеонора Иванова – главен експерт - икономист в отдел „УС“, дирекция „УССВ“.

	8.2.ВЪЗЛАГА на дирекция „Управление на собствеността на съдебната власт“ към Пленума на ВСС, да изпрати писмо до:

	8.2.1.Административния ръководител на ОС – Благоевград и до директора на ГД „Охрана“ за предоставяне на допълнителна и уточняваща информация, с оглед конкретизиране броя и предназначението на помещенията, които се ползват от второстепенните разпоредители с бюджет към министъра на правосъдието.
	8.2.2.Министъра на правосъдието за изразяване на становище относно необходимостта от ползване на стая № 10, находяща се в Съдебната палата в гр. Благоевград, ул. „Васил Левски“ № 1, за нуждите на ЦРОЗ.
	8.2.3.Административния ръководител на РС – Варна и до министъра на правосъдието за предоставяне на допълнителна и уточняваща информация, относно ползването и преднадзначението на помещенията в съдебната сграда, находяща се в гр. Варна, ул. „Владислав Варненчик“ № 63.

            8.3.ВЪЗЛАГА на дирекция „Управление на собствеността на съдебната власт“ след получаване и обобщаване на изисканата информация по т. 8.2. да бъде изготвен общ проект на решение по предложението на Министерство на правосъдието, с оглед внасянето му в заседание на Пленума на Висшия съдебен съвет.

Допълнителни точки, включени за разглеждане
в заседанието на Комисия „Управление на собствеността”

-	Разни.

9.ОТНОСНО: Необходимост от извършване на оценка от независим оценител на самостоятелни обекти в сграда, находяща се в гр. Русе, ул. „Муткурова“ № 51а.  

Приложение: Доклад от Цецка Трендафилова - главен експерт - икономист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

9.1. ПРИЕМА доклада от Цецка Трендафилова – старши експерт – икономист в отдел „Управление на собствеността“, дирекция „Управление на собствеността на съдебната власт”.
9.2. ВЪЗЛАГА на отдел „Управление на собствеността“, дирекция УССВ да изпрати покана до пет независими оценители с необходимата правоспособност и сертификат от Публичния регистър на независимите оценители към Камарата на независимите оценители в България за предоставяне на оферта за изготвяне на оценка, съдържаща индивидуални отчетни стойности за самостоятелни обекти с идентификатори: 63427.2.5082.3.1, 63427.2.5082.3.2 и 63427.2.5082.3.3, находящи се в сграда с административен адрес:  гр. Русе, ул. „Муткурова“ № 51а. За получените оферти да докладва на следващо заседание на Комисия „Управление на собствеността“ към Пленума на Висшия съдебен съвет.

ПРЕДСЕДАТЕЛ НА КОМИСИЯ 
„УПРАВЛЕНИЕ НА СОБСТВЕНОСТТА” 
КЪМ ПЛЕНУМА НА ВСС: /п/
                                              СТЕФАН ГРОЗДЕВ